Карл Кролов
Хоризонтът

Превод от немски: Венцеслав Константинов, —

chitanka.info

Хоризонтът

с неговите принадлежности,

основен белег, белези за разстояние —

виждам там една алея,

а също бели габъри,

устремени, те изчезват

като памет, която

постепенно се отказва

от подробностите — загуба

на спомнено очарование.

Хоризонтът, ивица

на нивото на очите, отстъпваща

пред въжделението, което

се гради на него,

и му праща

купища от онова,

което не му дава мира.

1970

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.